KQZ: Situata parazgjedhore, paradoksale dhe e paprecedent
Komisionet zonale nuk mund të ngrihen sepse partitë nuk kanë paraqitur komisionerët
KQZ shprehu sot shqetësim të thellë për skadimin e afateve ligjore për regjistrimin e kandidatëve për zgjedhjet vendore si edhe për ngritjen e komisioneve zonale të zgjedhjeve, ku kandidatët do të duhet të regjistroheshin. Kryetari i KQZ, Çlirim Gjata, tha se kjo situatë është e paprecedent, dhe se Komisioni Qendror u ka kërkuar partive shumë kohë më parë që të sjellin listat e komisionerëve të tyre, pa përfshirë këtu edhe mungesën e vullnetit të një pjese të pushtetit vendor në përgatitjen e listave të votuesve, të qendrave të votimit dhe numrin e votuesve për çdo qendër votimi. - tha ai. Zoti Gjata tha se në KQZ janë regjistruar rreth 40 parti që duan të marrin pjesë në garë, dhe një nuër jo i vogël kandidatësh të pavarur të cilët janë përjashtuar nga e drejta e tyre për të marrë pjesë në zgjedhje. - tha zoti Gjata. Ndërkaq përfaqësues të Koalicionit Shqiptar Kundër Korrupsionit, deklaruan se kjo që po ndodh me zgjedhjet vendore e kapërcen çdo përfytyrim të lojërave politike në Shqipëri. - tha Kristaq Kume, ish-kryetar i KQZ, në emër të ACAC dhe Aksionit Qytetar për Reforma Zgjedhore. Ai tha se partitë po tejkalojnë të drejtat e tyre të njohura me ligj, dhe po i japin vetes më shumë kompetenca nga ç'u takon. - tha zoti Kume. Sipas ligjeve shqiptare, sot ka përfunduar afati për regjistrimin e kandidatëve për bashki e komuna si dhe listave për këshilltarë të qeverisjes vendore, ndërkohë që një pjesë e partive nuk kanë dorëzuar as listat e komisionerëve si përfaqësues partiakë në komisionet zonale të zgjedhjeve. //rd//